**Ministru kabineta noteikumu projekta**

**“Grozījumi Ministru kabineta 2010. gada 2. februāra noteikumos Nr. 104 “Pārtikas uzņēmumu atzīšanas un reģistrācijas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks | | Ministru kabineta noteikumu projekts “Grozījumi Ministru kabineta 2010. gada 2. februāra noteikumos Nr. 104 “Pārtikas uzņēmumu atzīšanas un reģistrācijas kārtība”” (turpmāk – noteikumu projekts) ir sagatavots, lai novērstu situāciju, kad pārtikas uzņēmumos, kuri nodarbojas ar pārtikas produktu pārstrādi, tostarp ēdiena gatavošanu, un kurus nav nepieciešams atzīt, netiek ievērotas higiēnas un citas pārtikas apriti regulējošajos normatīvajos aktos noteiktās prasības. Noteikumu projektā paredzēts, ka Pārtikas un veterinārais dienests (turpmāk – PVD) uzsāk pārtikas uzņēmuma pirmsreģistrācijas pārbaudi un tikai pēc tās uzņēmums var tikt iekļauts PVD uzraudzības objektu reģistrā un drīkst uzsākt darbību pārtikas apritē. Noteikumu projektā noteikta pirmsreģistrācijas pārbaudes norise un lēmumu pieņemšanas termiņi.  Turklāt ar noteikumu projektu tiks savstarpēji saskaņoti normatīvie akti un noteikts, ka PVD uzraudzības objektu reģistrā jābūt reģistrētām ilgstošas sociālās aprūpes un sociālās rehabilitācijas institūcijām un sociālo pakalpojumu sniedzēju reģistrā reģistrētiem sociālo pakalpojumu sniedzējiem un pašvaldības sociālajiem dienestiem, kas veic darbības pārtikas apritē.  Noteikumu projekta mērķis ir nodrošināt nekaitīgas pārtikas apriti. Ieviešot pirmsreģistrācijas pārbaudi pārtikas uzņēmumos, kas nodarbojas ar pārtikas produktu pārstrādi, tostarp ēdiena gatavošanu, un ko nav nepieciešams atzīt pirms iekļaušanas PVD uzraudzības ojektu reģistrā, situācija tiks pilnībā atrisināta.  Noteikumu projekts stāsies spēkā nākamajā dienā pēc tā izsludināšanas. |
| **I. Tiesību akta projekta izstrādes nepieciešamība** | | |
| 1. | Pamatojums | 1. Pārtikas aprites uzraudzības likuma 5. panta ceturtā daļa, Brīvas pakalpojumu sniegšanas likuma 15. panta piektā daļa.  2. Eiropas Parlamenta un Padomes 2017. gada 15. marta Regula (ES) 2017/625, par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (turpmāk – Regula 2017/625).  3. Komisijas 2019. gada 15. marta Īstenošanas regula (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005 (turpmāk – Regula 2019/627).  4. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2010. gada 2. februāra noteikumi Nr. 104 “Pārtikas uzņēmumu atzīšanas un reģistrācijas kārtība”” (turpmāk – noteikumi Nr.104), kuros noteikts, ka pārtikas apritē atļauts iesaistīties pārtikas uzņēmumiem, kas ir iekļauti Pārtikas un veterinārā dienesta (turpmāk – PVD) uzraudzības objektu reģistrā.  1. Tā kā Regula 2017/625 atceļ Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu, un Eiropas Parlamenta un Padomes 2004. gada 29. aprīļa Regulu (EK) Nr. 882/2004, par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, noteikumu Nr. 104 1. un 2. punktā, 7.1. apakšpunktā, 15. punktā, 21.3. apakšpunktā un 22.punktā dotās atsauces uz minētajām regulām jāaizstāj ar attiecīgām atsaucēm uz Regulu 2017/625 un Regulu 2019/627, kā arī precizējamas atsauces uz noteikumos Nr. 104 jau minēto Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, (turpmāk – Regula Nr. 853/2004) un Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (turpmāk – Regula Nr. 852/2004).  2. Ministru kabineta 2020. gada 11. augusta noteikumu Nr. 514 “Prasības pārtikas izplatīšanai pēc minimālā derīguma termiņa beigām” (turpmāk – noteikumi Nr. 514) 3. punktā ir noteikts, ka pārtikas uzņēmums pārtiku drīkst ziedot tieši ilgstošas sociālās aprūpes un sociālās rehabilitācijasinstitūcijai vai citam Sociālo pakalpojumu sniedzēju reģistrā reģistrētajam sociālo pakalpojumu sniedzējam (turpmāk – sociālo pakalpojumu sniedzējs), ja sociālo pakalpojumu sniedzējs nodrošina klientu ēdināšanu vai iespēju lietot līdzpaņemtu vai nodarbību laikā pagatavotu ēdienu, kā arī nodot ziedošanai reliģiskajām organizācijām un to iestādēm, biedrībām un nodibinājumiem, kas nodarbojas ar labdarību, vai pašvaldību sociālajiem dienestiem (turpmāk – saņēmējs).  Noteikumu Nr. 514 4. punktā noteikts, ka pārtiku ziedot un saņemt ir tiesīgs tikai Pārtikas un veterinārajā dienestā saskaņā ar normatīvajiem aktiem par pārtikas uzņēmumu atzīšanas un reģistrācijas kārtību reģistrēts ziedotājs vai attiecīgi sociālo pakalpojumu sniedzējs un saņēmējs.  Ievērojot minēto, nepieciešams savstarpēji saskaņot normatīvos aktus, papildinot noteikumus Nr. 104 ar 23.4. apakšpunktu un nosakot, ka PVD reģistrē arī tādas ilgstošas sociālās aprūpes un sociālās rehabilitācijasinstitūcijas un sociālo pakalpojumu sniedzēju reģistrā reģistrētus sociālo pakalpojumu sniedzējus un pašvaldību sociālos dienestus, kas darbojas pārtikas apritē.  3. Patlaban noteikumos Nr. 104 noteikts, ka pārtikas uzņēmumi, kam saskaņā ar Regulas Nr. 853/2004 4. pantā noteikto nav nepieciešama atzīšana, piecu darbdienu laikā pēc uzņēmuma iesnieguma un citu dokumentu saņemšanas tiek reģistrēti PVD. Maksa par reģistrāciju netiek piemērota. Veicot vēlākas pārbaudes šādos pārtikas uzņēmumos, PVD bieži konstatē pārkāpumus higiēnas prasību ievērošanā, proti, netīras telpas, darba virsmas, aprīkojumu, kas nonāk saskarē ar pārtiku, kā arī uzņēmumos uz vietas neatrodas pārbaudei nepieciešamie dokumenti, vai darbinieki neorientējas tajos latviešu valodas nezināšanas dēļ, nespēj pildīt paškontrolē deklarētās procedūras. Tāpat pārbaudēs tiek konstatēta virkne citu pārtikas apriti regulējošajos normatīvajos aktos noteikto prasību neievērošana.  Uzņēmuma atbildīgajām personām un darbiniekiem pārbaudēs tiek izskaidrotas prasības un noteikts termiņš neatbilstību novēršanai, bet uzņēmēji tajā pašā adresē reģistrē jaunu uzņēmumu un konstatētās neatbilstības atkārtojas. Dažkārt jauns uzņēmums jau ir piereģistrēts, bet strādā vēl iepriekšējais vai darbojas divas juridiskās personas paralēli, neveicot pirmsreģistrācijas pārbaudi.  Analizējot 2020. gadā reģistrēto uzņēmumu uzraudzības rezultātus, iegūti šādi dati:  1) no jauna kopā reģistrēti 2898 pārtikas uzņēmumi, no kuriem atzīšanai bija pakļauti 50 uzņēmumi jeb ~ 1,7%, aptuveni 1300 uzņēmumi ir mainījuši juridisko personu, darbības vietu vai darbības veidus (aktualizācija);  2) no visiem jaunajiem reģistrētajiem uzņēmumiem pirmajā plānotajā pārbaudē 1150 uzņēmumos tika konstatētas neatbilstības, bet ~550 uzņēmumos bija piecas vai vairāk neatbilstības.  Šādu objektu pārbaudes prasa būtiskus PVD personāla un finanšu resursus, kas jau tā ir ierobežoti. PVD piemērotie naudas sodi valsts kasē bieži nenonāk, jo konkrētais pie administratīvās atbildības sauktais uzņēmums tiek likvidēts un zvērinātais tiesu izpildītājs nepiedzen naudas sodu.  Lai novērstu minēto situāciju un nodrošinātu nekaitīgas pārtikas ražošanu, noteikumos Nr. 104 nepieciešams paredzēt, ka pārtikas uzņēmumos, kas nodarbojas ar pārtikas pārstrādi, tostarp ēdiena gatavošanu, un ko nav nepieciešams atzīt, PVD uzsāk pirmsreģistrācijas pārbaudes un tikai pēc tās uzņēmums var tikt iekļauts PVD uzraudzības objektu reģistrā un drīkst uzsākt darbību pārtikas apritē.  Šādu uzņēmumu pirmsreģistrācijas pārbaudē PVD inspektors novērtēs, vai uzņēmums spēs izpildīt Parlamenta un Padomes Regulā Nr. 852/2004 un normatīvajos aktos pārtikas aprites jomā noteiktās prasības. Turklāt par pirmsreģistrācijas pārbaudi būs jāmaksā saskaņā ar Ministru kabineta 2019. gada 17. decembra noteikumu Nr. 681 “Noteikumi par kārtību, kādā aprēķina un veic maksājumus par Pārtikas un veterinārā dienesta valsts uzraudzības un kontroles darbībām, un maksas pakalpojumiem” (turpmāk – noteikumi Nr. 681) 1. pielikuma 15. punktu noteiktā maksa. Maksas pakalpojums papildus mudinās uzņēmējus pirms pieteikšanās PVD reģistrācijas procesam sakārtot uzņēmumus atbilstoši prasībām. Noteikumos Nr. 104 tiks noteikta pirmsreģistrācijas pārbaudes norise un lēmumu pieņemšanas termiņi.  Ievērojot minēto, ir sagatavots Ministru kabineta noteikumu projekts “Grozījumi Ministru kabineta 2010. gada 2. februāra noteikumos Nr. 104 “Pārtikas uzņēmumu atzīšanas un reģistrācijas kārtība””, kurš paredz:  1) precizēt atsauces uz regulām;  2) noteikt, ka PVD uzraudzības objektu reģistrā reģistrē ilgstošas sociālās aprūpes un sociālās rehabilitācijas institūciju, sociālo pakalpojumu sniedzēju reģistrā reģistrētu sociālo pakalpojumu sniedzēju un pašvaldības sociālo dienestu, kas veic darbības pārtikas apritē;  3) noteikt, ka PVD veic pirmsreģistrācijas pārbaudi pārtikas uzņēmumam, kas nodarbojas ar pārtikas pārstrādi, tostarp ēdiena gatavošanu, un ko nav nepieciešams atzīt. Tā ir jauna valsts pārvaldes pakalpojuma ieviešana – pārtikas uzņēmuma pirmsreģistrācijas pārbaude. Minēto valsts pārvaldes pakalpojumu var pieprasīt, izmantojot gan klātienes, gan neklātienes kanālus, un pakalpojums tiek saņemts klātienē, PVD inspektoram veicot pārbaudi uzņēmumā. Pēc noteikumu projekta spēkā stāšanās tiks nodrošināta valsts pārvaldes pakalpojuma apraksta ievietošana portālā Latvija.lv.  Noteikumu projekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patlaban PVD uzraudzības objektu datubāzē reģistrēti 34 830 pārtikas uzņēmumi. Pēc PVD sniegtās informācijas, katru gadu reģistrācijai tiek pieteikti ap 1000 pārtikas uzņēmumu, kuriem būtu nepieciešama pirmsreģistrācijas pārbaude. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesību normas nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām.  Uzņēmuma pirmsreģistrācijas pārbaudē PVD inspektors novērtēs, vai uzņēmums spēs izpildīt normatīvajos aktos pārtikas aprites jomā noteiktās prasības. Tas dos iespēju uzņēmējam izvērtēt plānoto investīciju lietderīgumu dotajās telpās un racionālāk izmantot uzņēmuma finanšu resursus.  PVD maksu par pirmsreģistrācijas pārbaudi iekasēs noteikumu Nr. 681 1. pielikuma 15. punktā noteiktajā apmērā. Pirmsreģistrācijas pārbaudes aizstās nākamo plānoto uzraudzības pārbaudi atbilstoši PVD uzraudzības plānam un riska izvērtējumam.  Inspektora vienas darba stundas izmaksas par uzņēmuma novērtēšanu pirms reģistrācijas ir 17,60 *euro*. Izvērtējot PVD uzraudzības rezultātus, secināms, ka šajos objektos vidējais pārbaužu ilgums ir aptuveni no pusstundas līdz piecām stundām. Atšķirīgais laika patēriņš ir saistīts ar uzņēmumu lielumu, darbinieku skaitu, higiēnas līmeni u.c. faktoriem. Tādējādi uzņēmumu prognozētās papildu izmaksas būtu robežās no 8,80 līdz 88,00 *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2021. gads 2. pusgads** | | Turpmākie trīs gadi (*euro*) | | | | |
| **2022.** | | **2023.** | | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **0** | **13 200** | **0** | **26 400** | **0** | **26 400** | **26 400** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 13 200 | 0 | 26 400 | 0 | 26 400 | 26 400 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **0** | **13 200** | **0** | **26 400** | **0** | **26 400** | **26 400** |
| 2.1. valsts pamatbudžets | 0 | 13 200 | 0 | 26 400 | 0 | 26 400 | 26 400 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Plānotais uzņēmumu pirmsreģistrācijas pārbaužu skaits gadā – 1000.  Vidējais vienas pārbaudes ilgums – 1,5 stundas.  Inspektora vienas darba stundas izmaksas par uzņēmuma novērtēšanu pirms reģistrācijas ir 17,60 *euro* atbilstoši noteikumu Nr. 681 1. pielikuma 15. punktā noteiktajam apmēram. Tā kā izmaksu apmērs nav mainījies, pakalpojuma izmaksu atšifrējums pieejams Ministru kabineta 2018. gada 15. maija noteikumu Nr.280 “Grozījumi Ministru kabineta 2013.gada 8.oktobra noteikumos Nr.1083 ”Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”” anotācijas pielikumā (EKK1000 – 7,68 *euro*, EKK2000 – 9,92 *euro*). Izdevumi par stundas likmi aprēķināti, ņemot vērā inspektora (26.3. saime, IIIA līmenis, 9. mēnešalgu grupa) algas likmi.  Prognozētais ieņēmumu un izdevumu apjoms gadā – 1000 x 1,5 x 17,60 *euro* = 26 400 *euro* (EKK1000 – 11 520 *euro*, EKK2000 – 14 880 *euro*). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav plānotas. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | 1. Eiropas Parlamenta un Padomes 2017. gada 15. marta Regula (ES) 2017/625, par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (turpmāk – Regula (ES) 2017/625).  2. Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – Regula Nr. 853/2004).  3. Eiropas Parlamenta un Padomes 2004. gada 29. aprīļa Regula (EK) Nr. 852/2004 par pārtikas produktu higiēnu (turpmāk – Regula Nr. 852/2004).  4. Komisijas 2019. gada 15. marta Īstenošanas Regula (ES) 2019/627, ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005 (turpmāk – Regula (ES) 2019/627). | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Regula (ES) 2017/625  Regula Nr.853/2004  Regula Nr.852/2004  Regula (ES) 2019/627 | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas(ES) 2017/625 148. pants | | 1. punkts (noteikumu Nr. 104 1.1. un 2.1. apakšpunkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas(ES) 2017/625 148. panta 2. punkts | | 1. punkts (noteikumu Nr. 104 2.2. apakšpunkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas(ES) 2017/625 148. panta 4. punkts | | 3. un 4. punkts (noteikumu Nr. 104 7.1. apakšpunkts un 15. punkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas(ES) 2017/625 10. panta 2. punkts | | 6. punkts (noteikumu Nr. 104 22. punkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regula Nr. 853/2004 | | 2. punkts (noteikumu Nr. 104 3. punkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas Nr. 853/2004 4. pants | | 1. punkts (noteikumu Nr. 104 1.2. un 2.1. apakšpunkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regula Nr. 852/2004 | | 2. un 8. punkts (noteikumu Nr. 104 3. un 24.4 punkts un24.51. apakšpunkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas Nr. 852/2004 6. pants | | 1.punkts (noteikumu Nr.104 1.2. un 2.1. apakšpunkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Regulas (ES) 2019/627 48. pants un II pielikums | | 5. punkts (noteikumu Nr. 104 21.3. apakšpunkts) | | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Noteikumu projektā izmantota Regulas (ES) 2017/625 148. panta 4. punktā dotā atkāpe un saglabāta iespēja pārtikas uzņēmumiem piešķirt atzīšanu ar nosacījumu uz regulā noteikto termiņu. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | |  | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Projekts šo jomu neskar. | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt par to viedokļus, noteikumu projekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" no 2020. gada 19. maija līdz 4. jūnijam bija ievietots Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2010-?id=911 . |
| 2. | Sabiedrības līdzdalība projekta izstrādē | Sabiedrībai bija iespēja izteikt viedokli par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu.  Noteikumu projekta sagatavošanas gaitā notika konsultācijas ar nozares pārstāvjiem. Noteikumu projekts 2020. gada 19. maijā un atkārtoti 2020.gada 9. novembrī tika nosūtīts saskaņošanai biedrībām “Lauksaimnieku organizāciju sadarbības padome”, “Latvijas Piensaimnieku centrālā Savienība”, “Latvijas Tirgotāju asociācija”, “Latvijas Pārtikas tirgotāju asociācija”, “Latvijas Pārtikas uzņēmumu federācija”, “Zemnieku saeima” un “Latvijas Zemnieku federācija”, kā arī uzņēmumam SIA “MAXIMA Latvija”. |
| 3. | Sabiedrības līdzdalības rezultāti | Par sabiedrības līdzdalībai tīmekļvietnē ievietoto noteikumu projektu priekšlikumi vai iebildumi nav saņemti. Priekšlikumi par noteikumu projektu saņemti no “Latvijas Pārtikas tirgotāju asociācija” un uzņēmuma SIA “MAXIMA Latvija”. Tie tika ņemti vērā, un precizētais noteikumu projekts tika atbalstīts bez iebildumiem. Šīs sadaļas 2. punktā minētās institūcijas atbalsta noteikumu projektu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta atbilstoši esošajām funkcijām. Nav nepieciešams veidot jaunas, ne arī likvidēt vai reorganizēt esošas institūcijas. Projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Smuļko 67027115

[sandra.smulko@zm.gov.lv](mailto:sandra.smulko@zm.gov.lv)